Taks-ombud vir nog 3 jaar aangestel | Netwerk24
Deur Elvira Wood 04 September 2019 14:36
Regter Bernard Ngoepe, die belastingombud, is vir nog ’n termyn van drie jaar in dié pos aangestel.
Regter Bernard Ngoepe Foto: Argief
Die kantoor van die belastingombud sê Woensdag in ’n verklaring Tito Mboweni, minister van finansies, het Ngoepe vir ’n derde termyn aangestel.
Hy is vanaf 1 Oktober 2013 reeds die belastingombud.
“Ek sien daarna uit om steeds saam met jou te werk om die mandaat van die belastingombud uit te voer,” sê Mboweni in ’n gelukwensing aan Ngoepe.
Ngoepe het sy aanstelling verwelkom. Dit is van 1 Oktober van krag.
Hy sê sy kantoor gaan in die volgende drie jaar daarop fokus om die balans tussen die magte van die Suid-Afrikaanse Inkomstediens (SAID) aan die een kant, en belastingbetalers aan die ander kant, in só ’n mate te balanseer dat ’n kultuur geskep word waar burgers hul belasting wil betaal.
Meer oor: Bernard Ngoepe | Belasting | Belastingombud
Dít is waaroor mense by taksombud kla